חבל הרצה

חבל הרצה או גרצה, לפי מבטא רומני או אוקראיני (ברומנית: Ținutul Herța ובאוקראינית: Край Герца) הוא חבל ארץ סביב העיירה הרצה, מדרום-מזרח לצ'רנוביץ שבאוקראינה, סמוך לגבול עם רומניה. מרבית תושבי החבל הם רומנים.

אוכלוסיית חבל הרצה כוללת כ-28,000 תושבים, לפי מפקד אוקראיני מ-2001. 93% מהתושבים הם רומנים אתניים וכך המצב בכל כפרי החבל פרט לכפר טוראטקה, שבני הכפר מזדהים כרומנים, אך מצהירים על שפת אם אוקראינית.

החבל היה חלק מנסיכות מולדובה ולאחר האיחוד עם נסיכות ולאכיה היה לחלק מרומניה. ב-1940 הצבא האדום פלש לתוכו והוא סופח לברית המועצות, לרפובליקה האוקראינית. 

מאז היפרדות אוקראינה, ב-1991, הוא חלק ממנה ובהסכם הידידות, שנחתם בין אוקראינה ובין רומניה ב-1997, רומניה ויתרה על תביעותיה בו.

רומניה: חבלי ארץ
אוקראינה: גאוגרפיה
מחוז צ'רנוביץ
מדינות וטריטוריות דוברות רומנית
הרפובליקה הסובייטית הסוציאליסטית האוקראינית